На основу члана 38. Закона о удружењима („Службени гласник РС“, број:51/2009, 99/11, и 44/18), а у складу са Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број: 16/18), Одлуке о буџету града Врања за 2023. годину („Службени гласник града Врања“, број: 29/2022 и 18/23), члана 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016, 30/2017, 31/2017 и 29/19), члана 6. став 1. тачка 10. и члана 61. Пословника Градског већа града Врања („Службени гласник града Врања“, број: 29/20), Градско веће града Врања, расписује

**Ј А В Н И К О Н К У Р С**

**за финансирање или суфинансирање програма и пројеката за унапређење положаја особа са инвалидитетом на територији града Врања**

**у 2023. години**

Предмет Конкурса је финансирање или суфинансирање програма и пројеката удружења, којима се унапређује положај особа са инвалидитетом на територији града Врања у 2023. години, а који имају за циљ побољшање приступачности, подизање свести друштвене заједнице о особама са инвалидитетом и унапређење квалитета живота особа са инвалидитетом.

За финансирање или суфинансирање програма и пројеката на основу овог конкурса обезбеђена су средства у буџету града Врања у износу од 5.000.000,00 динара.

Конкурс се објављује на званичном сајту града Врања, *[www.vranje.org.rs](http://www.vranje.org.rs)*.

Рок за подношење пријава је 15 дана од дана објављивања конкурса, закључно са 26.10.2023. године.

Право на подношење пријаве за финансирање или суфинансирање програма и пројеката из средстава предвиђених Одлуком о буџету града Врања за 2023. годину, имају удружења која испуњавају следеће услове:

- да су основана у складу са важећим прописима којима је уређено оснивање удружења, и да су регистрована за обављање делатности друштвеног и хуманитарног карактера;

- удружења чији се програми и пројекти реализују на територији града Врања,

- да удружења имају усвојен годишњи план рада који обухвата програме и пројекте који имају за циљ побољшање приступачности, подизање свести друштвене заједнице о особама са инвалидитетом и унапређење квалитета живота особа са инвалидитетом и

- да деловање удружења није политичке природе.

Мерила и критеријуми за избор програма и пројеката којим се унапређује положај особа са инвалидитетом на територији града Врања у 2023. години, који се финансирају или суфинансирају из буџета Града су:

- усклађеност са усвојеним стратешким документима на локалном и националном нивоу;

- број учесника у пројекту;

- усмереност ка што већем броју корисника;

- побољшање приступачности, подизање свести друштвене заједнице о особама са инвалидитетом и унапређење квалитета живота особа са инвалидитетом и

- поседовање капацитета за реализацију програма и пројекта и степен успешности у реализовању претходних програма и пројеката.

Пријава на јавни конкурс се подноси на обрасцу „Пријава на конкурс за финансирање или суфинансирање програма, односно пројекта за унапређење положаја особа са инвалидитетом на територији града Врања у 2023. години (Образац број 1.). Пријава мора бити попуњена, потписана и оверена, у супротном неће бити узета у разматрање. Пријавни формулари могу се преузети са званичног сајта града Врања *www.vranje.org.rs*, као и сви остали прописани обрасци.

Подносилац пријаве је у обавези да уз пријаву достави компактни диск на коме ће бити уснимљен предлог пројекта са пратећом документацијом.

Уз пријаву подносилац је у обавези да достави:

-доказ о подносиоцу пријаве: извод из регистра у којем је субјект регистрован;

-преглед основних података о подносиоцу пријаве (историјат, опис делатности, циљна група, досадашњи пројекти);

-програм рада удружења за текућу годину и одлука надлежног органа удружења о усвајању истог;

-детаљан опис програма или пројекта, са наведеним активностима, фази у којој се налази ако је започет, циљевима и очекиваним резултатима за чије финансирање или суфинансирање се подноси пријава и

-потписане и оверене протоколе о сарадњи са свим наведеним партнерима на пројекту ако се пројекат тако реализује.

Пре попуњавања пријаве упознати се са Правилником о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/2017, 31/2017 и 29/19).

Све пристигле програме и пројекте разматраће Комисија за доделу средстава удружењима у области друштвеног и хуманитарног рада (Комисију именује Градско веће). Градско веће града Врања ће на предлог ове Комисије донети Одлуку о расподели средстава за финансирање, односно суфинансирање програма и пројеката удружења за унапређење положаја особа са инвалидитетом на територији града Врања у 2023. години.

Пријаве на конкурс уз пратећу документацију, у 3 (три) примарака, у затвореној коверти подносе се лично или путем поште на адресу: улица Краља Милана број 1, на шалтеру писарнице у Услужном центру Града Врања, са назнаком написаној на затвореној коверти за „Градско веће - Комисији за доделу средстава удружењима у области друштвеног и хуманитарног рада“.

Нетачно и непотпуно попуњене и неблаговремено достављене пријаве и пратећа документација, као и пријаве које нису достављене на прописаном обрасцу неће бити узете у разматрање.

Контакт особа Дејан Ивановић, члан Градског већа за ресор- националне мањине, етничке заједнице и невладине организације, контакт телефон: 017/402-382.